राइडर गी 29 रन उप्पर त्रै विकेट ते 63 रन बनाने गित्तै हरफनमौला खेड्ढै दी बदौलत मैन आफ दा मैच घोशत कीता गेआ। न्यूजीलैंड दे कप्तान डेनियल वेटोरी ने मैच दे बाद गलाया जे उंदे खढारियें खीरी मैच इच बेह्‌तर प्रदर्शन कीता जिसले के भारतीय कप्तान धोनी ने सीरीज जित्तने गित्तै अपने खढारियें गी शानदार टीम वर्क दस्सने दा शुक्रिया अदा कीता। भारतीय खढारियें इसदे बाद विजेता ट्रॅाफी कन्नै खूब फोटो खचाए ते 33 एं बरें इच पैह्‌ली बारी न्यूजीलैंड दी धरती उप्पर वनडे सीरीज जित्तने गित्तै इक दूए गी बधाई दित्ती।